[Video] Chaos ná verdagte in polisiemotor sterfFoto: CICA/Facebook Robbie Raburabu, woordvoerder van die onafhanklike polisie-ondersoekdirektoraat (Opod), het aan Maroela Media gesê polisiebeamptes het glo ŉ man in hegtenis geneem vir die besit van dwelms. “Die verdagte het glo dwelms wat in sy besit was afgesluk waarna hy begin stuipe kry het. Die polisiebeamptes het met hom na ŉ hospitaal gejaag. Hy is op pad na die hospitaal dood.” Volgens Raburabu was die verdagte ŉ Nigeriër en het ŉ groot groep mense, vermoedelik Nigeriërs, voor die hospitaal byeengekom soos die nuus van die verdagte se dood versprei het. “Van die Nigeriërs beweer hulle het gesien hoe polisiebeamptes die verdagte gewurg het. Dit sal deel vorm van ons ondersoek,” het hy gesê. Kempton Express berig daar is ŉ groot polisieteenwoordigheid voor die hospitaal. Die verdagte se lyk was glo teen Saterdagmiddag nog in die motor. Die skare wat voor die hospitaal byeengekom het, het polisiebeamptes glo met klippe en bottels bestook. Die video is deur Intelligence Bureau SA op Facebook gedeel: [wpvideo DPuYzhve]